Motorer stjålet i flere nordjyske havne

Bådmotorer er åbenbart populære - også hos tyvene. Det er gået ud over flere bådejere i Nordjylland. Nordjyllands Politi har fået anmeldelser om motortyverier de seneste dage - to fra Attrup Havn ved Brovst, en i Gjøl og en i Nørresundby. De repræsenterer ret betydelige værdier. Blandt de stjålne motorer er en 90 HK Mercury til en værdi af 120.000 kr. og to Yamaha-motorer til henholdsvis 125.000 og 90.000 kr.